บลจ.ทิสโก้มั่นใจจีนเจ๋ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

ส่งกอง2ไชน่าทริกเกอร์15% ชี้ราคาหุ้นยังถูกกว่าเอเชียมาก
โพสต์ทูเดย์ — บลจ.ทิสโก้ ส่ง “ทิสโก้ ไชน่า ทริกเกอร์ 15% กอง 2” บุกตลาดต่อ หลังเศรษฐกิจจีนรุ่งเบียดญี่ปุ่นขึ้นอันดับ 2 ของโลกแล้ว 
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า ขณะนี้ราคาหุ้นจีนยังถูก แม้ช่วงที่ผ่านมาอัตราการขยายตัวทางเศรษฐกิจจะชะลอตัวลง แต่เป็นไปตามความตั้งใจของรัฐบาลจีนที่ต้องการลดความร้อนแรงหลังจากปีที่ผ่านมาเศรษฐกิจจีนโตสูงสุดตามนโยบายการกระตุ้นเศรษฐกิจของภาครัฐ 
“ผู้ลงทุนไม่แน่ใจว่ายาที่ให้จะแรงเกินไปจนทำให้เศรษฐกิจจีนหยุดเติบโตหรือไม่ แม้ว่ากำไรบริษัทจีนจะเติบโตดี แต่เงินลงทุนเข้าซื้อหุ้นจีนไม่มากทำให้ปีนี้หุ้นจีนปรับตัวลง ให้ผลตอบแทนตามหลังประเทศอื่นๆ ในเอเชียมาก ทำให้อัตราส่วนราคาต่อกำไร (พี/อี) อยู่ระดับต่ำประมาณ 10 เท่า ขณะที่ปกติหุ้นจีนซื้อขายในตลาดฮ่องกงที่ พี/อี ประมาณ 14 เท่า ซึ่งเท่ากับมีโอกาสได้ผลตอบแทน 40% หากราคาหุ้นกลับขึ้นไป” นายธีรนาถ กล่าว
ทั้งนี้ ล่าสุดบริษัทจึงเสนอขายกองทุนเปิด ทิสโก้ ไชน่า ทริกเกอร์ 15% #2 อายุโครงการประมาณ 1 ปี มูลค่าโครงการ 1,000 ล้านบาท เสนอขายตั้งแต่วันนี้10 ก.ย. 2553 จองซื้อขั้นต่ำ 2 หมื่นบาท 
กองทุนดังกล่าวจะเน้นลงทุนในหน่วยลงทุนของกองทุน Lyxor ETF China Enterprise (HSCEI) (กองทุนหลัก) ที่จดทะเบียนซื้อขายในตลาดหลักทรัพย์สิงคโปร์ ซึ่งมีนโยบายการลงทุนในตราสารแห่งทุนเพื่อให้ได้รับผลตอบแทนใกล้เคียงกับผลตอบแทนของดัชนี Hang Seng China Enterprise (HSCEI) โดยกองทุนโดยกองทุนจะลงทุนเฉลี่ยในรอบปีบัญชีไม่น้อยกว่า 80% ของมูลค่าทรัพย์สินสุทธิจะเลิกโครงการก่อนครบกำหนดอายุ หากหน่วยลงทุนมีมูลค่ามากกว่าหรือเท่ากับ 11.50 บาท ณ วันทำการใดก่อนวันครบอายุโครงการ โดยกองทุนจะรับซื้อหน่วยลงทุนโดยอัตโนมัติทั้งหมดในวันทำการที่ 5 นับตั้งแต่วันถัดจากวันที่เกิดเหตุการณ์ดังกล่าว 
“เศรษฐกิจเอเชียยังมีทิศทางโตต่อเนื่อง โดยเฉพาะจีนมีอัตราการเติบโตทางเศรษฐกิจที่เร็วที่สุดในโลกเฉลี่ยเติบโตปีละประมาณ 810% ล่าสุดจีนแซงหน้าประเทศญี่ปุ่นไปเรียบร้อยแล้ว” นายธีรนาถ กล่าว